
	ACTA 


	Expedient núm.: 
	Òrgan col·legiat: 

	JGL/2019/24 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	29 de juliol de 2019 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/23 de la Junta de Govern Local de la sessió duta a terme el dia 22 de juliol de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 140/2019. Fons d’emergència social

	Favorable
	Tipus de votació: unanimitat

	Vist l’informe emès per la treballadora social de l’Ajuntament, en relació a la unitat familiar, situada al carrer de Metge Cots, pels problemes persistents amb els veïns per la higiene de l’esmentat habitatge;
Vist que aquest cas, ja fa anys, que des de Serveis Socials s’està intentant tractar sense aconseguir cap resultat ja que no es deixen ajudar;
Vist que la situació que s'està vivint actualment és un problema de salut pública i que s'hauria de seguir el procediment que pertoca en aquests casos;
A proposta de l'alcalde i de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda procedir a la desinfecció de l’habitatge situat al carrer de Metge Cots per tal d’evitar problemes de salut pública.


ACTIVITATS AMBIENTALS
	Expedient 1339/2019. Canvi de nom llicència activitat bar restaurant 

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura de bar restaurant i que disposa de llicència per exercir l’activitat per decret d'Alcaldia 4/1990, de 10 d’abril, (exp. AA 290);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat.


AIGÜES
	Expedient 1003/2019. Revisió comptador aigua i facturació any 2018 i 1r trimestre de 2019 

	Desfavorable
	Tipus de votació: unanimitat

	Vista la sol·licitud de revisió del comptador d’aigua d’un immoble situat al carrer de la Regata, ja que té un consum molt elevat; demana, també, que en el cas de mal funcionament es canviï el comptador i es revisi la facturació de l’any 2018 i 1r trimestre de 2019;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que el dia 18 de juliol de 2019 es va realitzar, per part dels Serveis Municipals d’Aigua, la revisió sol·licitada i es va observar que el comptador d’aigua esmentat funciona correctament.


CONVENIS
	Expedient 958/2019. Conveni de col·laboració per les obres del "Projecte de condicionament del camí anomenat de cal Gep o camí de la Canal (252075XP032), al TM de Solsona (Solsonès)"

	Favorable
	Tipus de votació: unanimitat

	Es dóna compte del conveni de col·laboració entre l’Ajuntament de Solsona i Ramon Colillas i Hernández, representant de RM Cal gep, SL, per les obres del “Projecte de condicionament del camí anomenat de cal Gep o camí de la Canal (252075XP032), al TM de Solsona (Solsonès)” i que es transcriu tot seguit:
«Conveni de col·laboració
Solsona, ___ de juliol de 2019
A la seu de l’Ajuntament de Solsona
Reunits
D’una banda, David Rodríguez i González, major d’edat, veí de Solsona, domiciliat a l’efecte del present document, a la seu de l’Ajuntament de Solsona, carrer del Castell, 20.
D’altra banda, Ramon Colillas i Hernández, 

Intervenen
David Rodríguez i González en la seva condició i qualitat d’alcalde president de l’Ajuntament de Solsona, que el faculta per representar dita Corporació Municipal, a l’empara del que disposa l’article 53.1 a) del Decret legislatiu 2/2003, de 28 d’abril, que aprova el Text refós de la Llei municipal i de règim local de Catalunya, assistit per la secretària de la Corporació, Immaculada Jané i Viñals, a l’empara del que estableix l’article 2 del Reial decret 1174/1987.
Ramon Colillas i Hernández, en representació de RM Cal Gep, SL.

Els compareixents es reconeixen capacitat suficient per a l’atorgament d’aquest conveni segons allò establert a l’article 85 de la Llei 39/2015, de 26 de novembre, de règim jurídic de les administracions públiques i del procediment administratiu comú, i
Exposen
I. Que l’Ajuntament de Solsona (en endavant, l’Ajuntament) és titular de l’anomenat camí de la Canal, camí que figura a l’inventari municipal de camins amb el codi 58 (252075XP032). D’acord amb aquest mateix inventari, l’amplada del camí és entre 3 i 4 metres.
II. Que RM Cal Gep, SL,  té la voluntat de condicionar la part final del camí, condicionant-lo per millorar-hi la circulació i la seguretat, motiu pel qual ha encarregat la redacció del “Projecte de condicionament del camí anomenat de cal Gep o camí de la Canal (252075XP032), al TM de Solsona (Solsonès)”.
III. Que l’Ajuntament palesa la seva conformitat amb l’actuació a realitzar per RM Cal Gep, SL.
IV. Que l’Ajuntament està disposat a signar un conveni de col·laboració amb RM Cal Gep, SL, que reguli les condicions amb les quals es durà a terme el condicionament del camí objecte d’aquest conveni.
Per això les parts han arribat a un acord que, acollint-se a la modalitat de conveni prevista a l’article 86 de la Llei 39/2015, d'1 d´octubre, del procediment administratiu comú de les administracions públiques, formalitzen de conformitat als següents
Pactes
Primer. L’Ajuntament concedirà l’autorització necessària per les obres de condicionament del camí de la Canal, d’acord amb el “Projecte de condicionament del camí anomenat de cal Gep o camí de la Canal (252075XP032), al TM de Solsona (Solsonès)”, redactat per Enginyeria i Integració Ambientals, SLP, una vegada es disposi de l’informe favorable dels Serveis Tècnics Municipals, un cop tramitat l’expedient municipal.
Segon. RM Cal GEP, SL, contractarà i executarà l’obra de condicionament del camí, d’acord amb el projecte i amb les condicions de l’autorització municipal corresponent.
Tercer. Una vegada feta l’obra i comprovada que s’adequa al projecte autoritzat, l’Ajuntament recepcionarà les obres.
Quart. El camí de la Canal continuarà figurant a l’inventari de camins municipal com a camí públic, per la qual cosa les actuacions de conservació i manteniment que s’hi hagin d’efectuar en endavant seran efectuades per l’Ajuntament.
I, en prova de conformitat signen el present document, en dos exemplars i a un sol efecte, en el lloc i la data assenyalats a l’encapçalament.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 1283/2019. Associació de Veïns del Barri de Sant Ramon – festa del barri, dia 31 d'agost

	Favorable
	Tipus de votació: unanimitat

	


Vista la sol·licitud presentada i subscrita per Jordi Cases i Prat, representant de l’Associació de Veïns del Barri de Sant Ramon, amb NIF núm. G25765850, en què demana poder utilitzar el material i els serveis que a continuació es detallen el dia 31 d’agost, per dur a terme la festa del barri:
- poder utilitzar cinc taulers amb els corresponents cavallets, una tarima, 150 cadires i graelles
- el bingo per poder fer el sorteig
- una connexió al subministrament elèctric al costat de l’escenari
- la col·laboració de la policia local per poder tallar el carrer durant la festa
- la Sala Polivalent en cas de pluja;
A proposta de la regidora delegada de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat i a excepció del bingo ja que l’Ajuntament ja no en disposa i de la utilització de la Sala Polivalent, en cas de pluja, ja que està reservada per la Trobada d'Acordionistes. Es recorda que cal separar i gestionar correctament els residus generats per aquesta celebració.


	Expedient 1293/2019. Òmnium Solsonès – utilització espai públic i material

	Favorable
	Tipus de votació: unanimitat

	


Vista la sol·licitud presentada i subscrita per Òmnium Solsonès, en què demana autorització per ocupar la plaça de Ramon Llumà i poder utilitzar 150 cadires i l'equip de so petit el dia 30 de juliol, de les 20.00 a les 22.00 hores, per dur a terme una xerrada col·loqui sobre el judici a la democràcia a càrrec dels advocats de l'associació "Atenes-juristes pels drets civils"; també demana, en cas de pluja, poder utilitzar el Saló de les Homilies d'Organyà de la biblioteca Carles Morató;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat i a excepció de l'equip de so petit, ja que actualment no se’n disposa.


	Expedient 1336/2019. Espaigua, centre d’esport i salut – utilització material

	Favorable
	Tipus de votació: unanimitat

	


Vista la sol·licitud presentada i subscrita per Joan Vilar i Guix, amb DNI núm. ***2566**, administrador d’Espaigua, centre d’esport i salut, en què demana poder utilitzar quatre podis el dia 2 d’agost, per dur a terme les actuacions musicals i infantils que s’organitzen per la festa d’estiu;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 24,00 €.


DESENVOLUPAMENT LOCAL
	Expedient 1310/2019. Calendari d'obertura dels establiments comercials en diumenge i dies festius, any 2020

	Favorable
	Tipus de votació: unanimitat

	D’acord amb l’article 2 de l’Ordre EMC/129/2019, de 28 de juny, aquells ajuntaments que ho vulguin poden substituir fins a dues dates de cadascun dels calendaris anuals que preveu l’article 1 d’aquesta Ordre per qualsevol diumenge o dia festiu, de caràcter general o local, llevat de les dates detallades a l’article 36.2.d) de la Llei 18/2017, d'1 d'agost, de comerç, serveis i fires, i dels dies 15 d'agost i 12 d'octubre de 2020 i 1 de novembre i 6 de desembre de 2021, atès el que estableix el punt 2 de la disposició addicional primera de la mateixa Llei;
Vist que l’article 5.1 de la mateixa Ordre, d’acord amb el que preveu l’article 36.2.c) de la Llei 18/2017, preveu que els ajuntaments poden fixar dos dies festius addicionals d’obertura comercial autoritzada aplicables al seu àmbit territorial municipal;
Una vegada consultada l’opinió de la Unió de Botiguers i Comerciants de Solsona;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Canviar, per als establiments comercials de Solsona, les dates d’obertura previstes a l’article 1 de l’Ordre EMC/129/2019, del diumenge 12 de gener de 2020 pel diumenge 8 de març de 2020 (Fira del Trumfo i la Tòfona) i del diumenge 5 de juliol de 2020 pel diumenge 17 de maig de 2020 (Fira de Sant Isidre).
2. Afegir, per als establiments comercials de Solsona, dos dies addicionals d’obertura: el dimarts 8 de desembre i el diumenge 27 de desembre de 2020 (campanya de Nadal).
3. Comunicar aquest acord a la Direcció General de Comerç de la Generalitat de Catalunya, d’acord amb el que preveu l’Ordre EMC/129/2019, de 28 de juny, per la qual s’estableix el calendari d’obertura a Catalunya dels establiments comercials en diumenge i dies festius per als anys 2020 i 2021.


	Expedient 1327/2019. IBIC Solsona – 9è Fora estocs i promocions d'estiu, 2 i 3 d'agost

	Favorable
	Tipus de votació: unanimitat

	Vista la sol·licitud presentada i subscrita per Francesc Ester i Fabrias, amb DNI núm. ***2601**, representant de la Unió de Botiguers i Comerciants de Solsona, en què demana el que tot seguit es detalla per poder dur a terme el 9è Fora estocs i promocions d’estiu, els dies 2 i 3 d’agost:
- autorització per col·locar una pancarta de la campanya, a la zona del passeig de Sant Antoni M. Claret o a la sortida del portal del carrer del Castell, del 25 de juliol al 6 d’agost
- autorització per col·locar una pancarta de la campanya, a la zona del portal del Pont, del 30 de juliol al 6 d’agost
- autoritzar que els establiments associats puguin col·locar, els dos dies, una taula davant del seu establiment per tal de poder-hi col·locar els estocs
- autoritzar que es posi la megafonia dels carrers,els dos dies, de les 10.00 a les 14.00 hores i de les 17.00 a les 20.00 hores
- autorització per col·locar un estand davant de l'Ajuntament de Solsona per la campanya de premis dels clients de les botigues associades durant els dos dies, amb l'horari següent: divendres dia 2, de les 11.00 a les 14.00 hores i de les 17.00 a les 21.00 hores, i dissabte dia 3, de les 17.00 a les 21.00 hores; els horaris d'atenció al públic seran: divendres dia 2, de les 12.00 a les 13.00 hores i de les 18.00 a les 20.00 hores, i dissabte dia 3, de les 18.00 a les 20.00 hores;
A proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita i es comunica al sol·licitant que l’activitat no ha d’impedir la circulació de qualsevol vehicle d’urgències i no ha de quedar cap carrer ni entrada de cap habitatge obstruïda per les taules.


GOVERNACIÓ
	Expedient 1330/2019. Bar El Ral – concerts, dies 24 de juliol i 7 d'agost

	Favorable
	Tipus de votació: unanimitat

	Vista la sol·licitud de permís per poder oferir dos concerts acústics davant del bar El Ral al passeig de Sant Antoni M. Claret,8, els dies 24 de juliol i 7 d’agost, de les 21.45 a les 23.15 hores;
Vist l'informe 347/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita sempre que el soroll que puguin ocasionar no superi els 70 decibels. L’organització serà la responsable del compliment estricte dels horaris fixats i de les possibles incidències que es puguin produir.


	Expedient 1333/2019. Associació de veïns del C/ Sant Llorenç – sopar amb motiu de la festa del carrer

	Favorable
	Tipus de votació: unanimitat

	Vista la sol·licitud presentada i subscrita per Isidre Costa, amb DNI núm. ***5462**, representant de l’Associació de veïns del carrer de Sant Llorenç, en què demana poder tallar el carrer, entre la travessia on hi ha el forn de cal Candi i fins la travessia on es troba el Tatrau Teatre, de les 20.00 hores del dia 10 d’agost a les 02.00 hores del dia 11 d’agost, per dur a terme un sopar amb motiu de la festa del carrer;
Vist l'informe 349/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita sempre que no s'impedeixi la circulació de vehicles al carrer de la Regata de pujada a la plaça de Sant Joan, i a la travessia del carrer dels Dominics per tal que els vehicles puguin sortir pel Consell Comarcal de Solsonès direcció a la carretera de Bassella i carrer de Santa Llúcia.


 
	Expedient 1334/2019. Ocupació de la via pública – gravació vídeo

	Favorable
	Tipus de votació: unanimitat

	Vista la sol·licitud presentada per Sergi Pujantell i Casas, amb DNI núm. ***9331**, en què demana permís per enregistrar un vídeo de promoció d'un atleta de parapent professional, actual campió del món, els dies 2, 3 o 4 d’agost, a la zona de l'avinguda del Pont i portal del Pont, tallant la circulació de vehicles durant uns 20 minuts;
Vist l'informe 350/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que s'autoritza la gravació del vídeo a la zona de l'avinguda del Pont i portal del Pont, el diumenge dia 4 d'agost, a les 8.00 hores, seguint les indicacions de la Policia Local.


	Expedient 1342/2019. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de la tarja de proximitat per a l’accés de vehicles al  nucli antic mitjançant control  remot, per al vehicle amb matrícula ***;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 1348/2019. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de la tarja de proximitat per a l’accés de vehicles al nucli  antic mitjançant control remot,  per al vehicle amb matrícula ***;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 1347/2019. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de la tarja de resident al nucli antic, per al vehicle amb matrícula ***;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 1349/2019. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de la tarja de resident al nucli antic, per al vehicle amb matrícula ***;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


HISENDA
	Expedient 1344/2019. Sol del Solsonès – concessió ajut

	Favorable
	Tipus de votació: unanimitat

	Vista la sol·licitud presentada i subscrita per Mònica Serra i Serra, presidenta del Sol del Solsonès, associació de familiars de malalts mentals i drogodependents, amb NIF núm. G25511205, en què demana un ajut per pagar les despeses en concepte de lloguer, de l’any 2019, del local situat al Vall Fred, 22, baixos, xamfrà amb la plaça de Sant Roc;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir un ajut de cinc mil cent quaranta euros amb vuitanta cèntims (5.140,80 €), pel lloguer del local de l’Associació, corresponent a l’any 2019. 


SALUT
	Expedient 999/2019. Registre sanitari municipal - activitat ambulant de venda de croquetes gourmet en la modalitat de foodtruck per mercats i fires

	Favorable
	Tipus de votació: unanimitat

	Vista la sol·licitud del número registre sanitari municipal per a una activitat ambulant de venda de croquetes gourmet en la modalitat de foodtruck per mercats i fires;
Vist el RD 191/2011, de 18 de febrer, sobre el Registre General Sanitari d’Empreses Alimentàries i Aliments (RGSEAA), que disposa l’exclusió de la inscripció, al registre esmentat, de la majoria de les activitats de venda minorista llevat que subministrin a altres minoristes i superin uns límits de marginalitat i àmbit geogràfic;
Vistos els Criteris Registrals per a Establiments Minoristes del Sector de l’Alimentació, aprovat el 20 de febrer de 2012, pel Consell d’Administració de l’Agència de Salut Pública de Catalunya, on s’estableixen els principis per a l’exclusió del Registre Sanitari d’Indústries i Productes Alimentaris de Catalunya (RSIPAC) de determinats establiments minoristes;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda adjudicar el corresponent número d’inscripció en el registre sanitari municipal: 25207-110704-00001.


	Expedient 2038/2018. Registre sanitari municipal - obrador de bases precuinades per a l’elaboració de menjars, C/ Ganiveters, 11-A, Pol. Ind. Els Ametllers

	Favorable
	Tipus de votació: unanimitat

	Vista la sol·licitud del número registre sanitari municipal per a un obrador de bases precuinades per a l’elaboració de menjars al carrer dels Ganiveters, 11-A, del polígon industrial Els Ametllers; 
Atès que l’activitat disposa de llicència municipal d’obertura per acord de la Junta de Govern Local, de data 4 de febrer de 2019, per un obrador de bases precuinades per a l’elaboració de menjars al carrer dels Ganiveters, 11-A, del polígon industrial Els Ametllers, (exp. AA 678); 
Vist el RD 191/2011, de 18 de febrer, sobre el Registre General Sanitari d’Empreses Alimentàries i Aliments (RGSEAA), que disposa l’exclusió de la inscripció, al registre esmentat, de la majoria de les activitats de venda minorista llevat que subministrin a altres minoristes i superin uns límits de marginalitat i àmbit geogràfic;
Vistos els Criteris Registrals per a Establiments Minoristes del Sector de l’Alimentació, aprovat el 20 de febrer de 2012, pel Consell d’Administració de l’Agència de Salut Pública de Catalunya, on s’estableixen els principis per a l’exclusió del Registre Sanitari d’Indústries i Productes Alimentaris de Catalunya (RSIPAC) de determinats establiments minoristes;
Vistes les actes d’inspecció de la Subdelegació General de Protecció de la Salut de la Catalunya Central, de data 26 d’abril i de 12 de juny de 2019;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda adjudicar un número d’inscripció en el registre sanitari municipal d’establiments minoristes del sector de l’alimentació d’establiments amb servei de preparacions completes amb elaboració. Número de registre sanitari municipal: 25207-110806-00001.


URBANISME
	Expedient 987/2019. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011, i que es detalla tot seguit:
Expedient: Mn2019/61
Sol·licitant: ***
NIF: ***9847**
Obres a realitzar: dividir l’habitació d'un habitatge amb la construcció d'un envà
Adreça: ***
Registre d’entrada: 1807, de 29 de maig de 2019
Pagament de la llicència: 29 de maig de 2019.


	Expedient 1130/2019. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011, i que es detalla tot seguit:
Expedient: Mn2019/62
Sol·licitant: ***
NIF: ***4932**
Obres a realitzar: tancar una plaça d'aparcament d'un edifici
Adreça: ***
Registre d’entrada: 2115, de 18 de juny de 2019
Pagament de la llicència: 18 de juny de 2019.


	Expedient 1134/2019. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011, i que es detalla tot seguit:
Expedient: Mn2019/63
Sol·licitant: ***
NIF: ***7059**
Obres a realitzar: impermeabilitzar i enrajolar la terrassa d'un habitatge
Adreça: ***
Registre d’entrada: 2125, de 19 de juny de 2019
Pagament de la llicència: 19 de juny de 2019.


	Expedient 435/2019. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011, i que es detalla tot seguit:
Expedient: NA2019/11
Sol·licitant: ***
CIF: E25584640
Obres a realitzar: reformar l'entresòl d'un habitatge
Adreça: *** 
Registre d’entrada: 767, de 7 de març de 2019
Pagament de la llicència: 7 de març de 2019.


	Expedient 852/2019. Llicència urbanística – reparar la tanca de la casa Vilbar, Ptda. de Santa Llúcia

	Favorable
	Tipus de votació: unanimitat

	Vista la sol·licitud de llicència d'obres per reparar la tanca perimetral existent a la casa Vilbar, de la partida de Santa Llúcia, (exp. Mn2019/64);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per Decret 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
- cal complir la normativa de seguretat i salut en les obres de construcció
- la sol·licitud no inclou cap altre tipus d’actuació, per la qual cosa qualsevol intervenció a banda de les descrites haurà de ser objecte d’una nova llicència.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


 
	Expedient 1760/2018. Bonificació 80% ICIO – rehabilitar un local per a estudi d’arquitectura, pl. de Sant Joan, 18, baixos, (exp. NA15/15.10.2018)

	Favorable
	Tipus de votació: unanimitat

	Vista la sol·licitud de Lluerna arquitectura, SCCL, amb NIF núm. F25842477, en què sol·licita la bonificació del 80% de l'ICIO de la llicència d'obres, concedida per acord de la Junta de Govern local el dia 15 d'octubre de 2018, per rehabilitar un local per a estudi d'arquitectura a l'edifici situat a la plaça de Sant Joan, 18, baixos, (exp. NA15/15.10.2018), obres realitzades dins el Pla Especial del Nucli Antic;
Vist l'article 6è de l'Ordenança fiscal número 2, de l'impost sobre construccions, instal·lacions i obres, s'atorga una bonificació del 80% en les obres de rehabilitació dins el Pla Especial del Nucli Antic;
Vist que l'import de l'ICIO, satisfet per aquesta obra és de 528,99 € i la bonificació del 80% puja la quantitat de 423,19 €;
A proposta de l'alcalde i de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda fer efectiva la bonificació de 423,19 €, corresponent al 80% de l'ICIO de l'expedient NA15/15.10.2018, a favor de Lluerna arquitectura, SCCL, amb NIF núm. F25842477.


VARIS
	Expedient 926/2019. Festius locals, any 2020

	Favorable
	Tipus de votació: unanimitat

	Vist l’escrit presentat pels Serveis Territorials a Lleida del Departament de Treball, Afers Socials i Famílies de la Generalitat de Catalunya en què demana que per acord de Ple es proposin els dos dies de festa laboral de caràcter local per a l’any 2020;
Vist el que disposa l’article 37.2 del Reial decret legislatiu 2/2015, de 23 d'octubre, pel qual s'aprova el text refós de la Llei de l’Estatut dels treballadors que indica que de les catorze festes laborals dues tindran caràcter local i, d’acord amb el Decret 177/1980, de 3 d’octubre, en el qual s’estableix que les dues festes locals seran fixades per Ordre del Departament de Treball, Afers Socials i Famílies, a proposta dels municipis respectius;
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Proposar, pel municipi de Solsona, els dies 8 i 9 de setembre de 2020 com a festes laborals de caràcter local.
Segon. Comunicar aquest acord als Serveis Territorials a Lleida del Departament de Treball, Afers Socials i Famílies de la Generalitat de Catalunya.
Tercer. Donar trasllat del present acord al proper Ple de l’Ajuntament per la seva ratificació.


 
	Expedient 1366/2019. Nomenament representants al Centre de Ciència i Tecnologia Forestal de Catalunya

	Favorable
	Tipus de votació: unanimitat

	Vist que la Junta del Centre de Ciència i Tecnologia Forestal de Catalunya, del dia 9 d'abril de 2019, acordà que cadascuna de les entitats que conformen el CTFC designaria el representant de la respectiva institució que ha d'emetre el vot en nom i representació de la mateixa en les juntes virtuals del Centre;
Vist que el Ple de l'Ajuntament de Solsona, en la sessió duta a terme el dia 27 de juliol de 2018, aprovà el conveni pel qual s'estableixen les condicions d'adhesió de l'Ajuntament de Solsona al Consorci Centre de Ciència i Tecnologia Forestal de Catalunya;
Vist que l'acord segon del conveni esmentat estipula que l'Ajuntament de Solsona, com a entitat consorciada, forma part de la Junta del Consorci CTFC amb dos representants i un vot, d'acord amb l'article 13 del Estatuts del Consorci CTFC;
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Nomenar Ramon Xandri i Solé, representant amb vot, i Ramon Montaner i Viladrich, representant, a la Junta del Consorci CTFC.
Segon. Donar trasllat del present acord al proper Ple de l’Ajuntament per la seva ratificació.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

